text: Човек, който чете спортни заглавия или гледа популярни филми на подобна тематика може би някога ще си зададе въпроса: "как да станем спортен агент?".
  Проучвайки темата – аз видях, че за нея няма много информация на български, за това реших да "попълня" тази празна ниша.
  С една важна ремарка – представената информация по-скоро би се отнасяла за хората, които живеят в България и се интересуват от дейността. За тези българи, които живеят в чужбина, то може би има допълнителни правила, на които ще се спра по-долу.
  За това – какво е спортен агент?
  Спортният агент е физическо или юридическо лице, които представляват трети-лица, които практикуват някакъв вид спорт на професионално равнище.
  Агентите би следвало да "уреждат" спонсорство на своите играчи, да им осигуряват заетост и участия.
  Всички тези промоутърски, импресарски услуги би следвало да се предлагат в името и интересите на представлявания играч. Като последния може да възлага най-различни задачи на своя агент – например той също така да му извършва ПР, да му помага с финансовото планира и много други.
  За своята дейност – на агентите се дължи определено възнаграждение.
  Някои агенти, агенции са много успешни в своята дейност. Представлявайки много популярни атлети – понякога печалбата им е десетки милиони долари.
  Как се става спортен агент?
  Понякога, когато говорим за осъществяване на определен тип дейност – ние се питате дали има някакви специални изисквания?
  Като правех своето проучване за България – поне аз не можах да открия специфични нормативни изисквания.
  Което означава – че би следвало дейността да е саморегулираща се (професионалните сдружения, които осъществяват организираното провеждане на редица спортове) и самите взаимоотношения агент-клиент се ръководят по силата на Закона за задълженията и договорите.
  Разбира се – като слаб юрист аз винаги си отварям вратичката, че може би греша. Но това е моето мнение.
  Ако искате да осъществявате дейността на спортен агент в България – ето какво би следвало да направите.
  Вижте дали този спорт, в който Вие искате да представлявате атлети има някаква форма на сдружаване.
  Отивате на сайта на Български футболен съюз и откривате информацията, която Ви интересува.
  Спортен агент на футболисти може да бъде всяко лице, което има най-малкото средно образование и три години стаж. Не е длъжностно лице по смисъла на УЕФА. И се е платило годишната такса от 250 лв.
  Някои федерации, които уреждат други популярни спортове, в които представителството би имало смисъл нямат подобни качени документи.
  Такава е например "Българската федерация по бокс". От това не следва, че изисквания май няма. Според мен – свържете се с всяка такава организация. И попитайте – какво се изисква, за да може да се практикува дейността. Освен сключен договор за представителството между атлета и агента.
  По-горе споменах, че съветите, които давам са насочени за тези българи, които живеят в България и искат да упражняват тази дейност тук, представлявайки атлети от тук.
  Но как стои въпроса в чужбина?
  В рамките на една статия ще е трудно да обхвана всички държави, в които има български общности.
  Но насоката, която е използвана за България – може и да се ползва там.
  Има ли формални изисквания за образование и стаж? Трябва ли човек да се сертифицира?
  Какво трябва да знае един спортен агент?
  Всички са гледали филма "Джери Магуайър" с Том Круз (филмът е за спортен агент, който уволнен от позицията си в известна агенция).
  В него, макар и художествено и схематично е обрисуван животът на агента.
  Работата е привидно проста: да привлича подходящите ангажименти на подпечения му атлет, както и да му носи колкото се може повече пари.
  За това, ако търсите информация и от други източници (на друг език), то един съвет ще го срещнете често.
  Агентът трябва да разбира от договорно право.
  Трябва да знае това, което той договаря за своя атлет.
  Ако не сте почитател на дадения спорт, ако не можете да общувате на бизнес ниво с хора.
  Това е дейност, която не е за Вас.
  Разбира се – някои читатели биха казали, че като цяло и темата е губене на време.
  Кой ще печели от подобна дейност в България?
  Както виждате изискванията са съвсем малки (да не ги кажем – никакви).
  Според мен – най-вече бивши атлети и/или настоящи треньори. Тези, които са в "занаята".
  За друг – външен човек, доста ще му е трудно.
  Финални мисли относно как може да се стане спортен агент
  Темата, както виждате е кратка.
  Ако Ви се е сторила любопитна – проверете сами в спорта, който Ви интересува дали има специфични изисквания.
  Но като цяло – по силата на договарянето агентът трябва да провявява грижи и усилия за своя атлет.
  Тези, които някога са представлявали (да речем) Кристиано Роналдо или Флойд Мейуедър са го правели като истински професионалисти.
  Твърде е вероятно в един договор да има клаузи, които са тежест и за агента.
  Ако сте харесали статията ( и искате да помогнете на pasivendohod.net), то може да я споделите в социалните мрежи. Или да харесате страницата на сайта във Фейсбук.
  Tемата е отворена за дискусия, макар че аз няма какво повече да добавя по нея.
  В рубриката "Некатегоризирани" ще кача в най-близко бъдеще и други подобни статии, които отразяват подобни професии.